Avis juridique important

|

E2000C0142

EFTAn valvontaviranomaisen päätös N:o 142/00/KOL, tehty 26 päivänä heinäkuuta 2000, kantelun johdosta aloitetun, eräille yrityksille sähkösopimusten ehtojen perusteella mahdollisesti myönnettyä valtiontukea koskevan asian päättämisestä ("Kraftkontrakter på myndighetsbestemte vilkår") (Valtiontuki N:o 020.500.032) (Norja)

Virallinen lehti nro L 324 , 21/12/2000 s. 0035 - 0039

EFTAn valvontaviranomaisen päätösN:o 142/00/KOL,tehty 26 päivänä heinäkuuta 2000,kantelun johdosta aloitetun, eräille yrityksille sähkösopimusten ehtojen perusteella mahdollisesti myönnettyä valtiontukea koskevan asian päättämisestä ("Kraftkontrakter på myndighetsbestemte vilkår")(Valtiontuki N:o 020.500.032)(Norja)EFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen(1) ja erityisesti sen 61-63 artiklan sekä pöytäkirjan 26,ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen(2) ja erityisesti sen 24 artiklan sekä pöytäkirjassa 3 olevan 1 artiklan,ottaa huomioon valvontaviranomaisen suuntaviivat(3) ETA-sopimuksen 61 ja 62 artiklan soveltamisesta ja tulkinnasta,sekä katsoo seuraavaa:I TOSIASIAT1. JohdantoValvontaviranomainen vastaanotti 25 päivänä toukokuuta 1999 päivätyllä ja 27 päivänä toukokuuta 1999 vastaanotetuksi kirjatulla krijeellä (asiakirjanumero: 99-3837 A) kantelun norjalaiselta ympäristöjärjestöltä Bellonalta ("Miljøstiftelsen Bellona"). Kantelija katsoi, että sähkövoiman hinnat Statkraftin ja kuudentoista norjalaisen yrityksen tulevissa sopimuksissa alittaisivat markkinahinnat ETA-sopimuksen 61 artiklan vastaisesti. Statkraft on valtion täysin omistama yhtiö, joka tuottaa sähköä vesivoimalla. Statkraftin olisi tehtävä mainitut sopimukset Norjan parlamentin (jäljempänä "Stortinget") asettamien ehtojen mukaisesti. Kantelija viittasi hallituksen 26 päivänä maaliskuuta 1999 Stortingetille tekemään esitykseen ("St. prp. nr. 52 (1998-1999) Om Statkrafts industrikontrakter og leieavtaler").2. Statkraftin teollisuus- ja vuokrasopimukset ("St. prp. nr. 52 (1998-1999) Om Statkrafts industrikontrakter og leieavtaler")Hallitus esitti asiakirjassa St. prp. nr. 52 (1998-1999), että Statkraft tarjoaisi 16 yritykselle uudet sähkösopimukset, jotka tulisivat voimaan 1 päivänä tammikuuta 2001 ja olisivat voimassa 20 vuotta (jäljempänä "52-sopimukset"). Yritykset toimivat energiavaltaisilla aloilla sekä paperi- ja selluteollisuudessa. Sopimuksissa mainittujen hintojen oli tarkoitus mukailla markkinahintojen kehitystä.Tammikuun 1 päivänä 2001 voimaan tulevissa sopimuksissa hinnaksi asetettiin 15,5 äyriä/kWh (vuoden 1999 hinta). Sen jälkeen voimaan tulevissa sopimuksissa sovellettaisiin korkeampia hintoja, koska markkinat odottavat sähkön hinnan nousevan reaalisesti. Hintoja aiottiin tarkistaa kuluttajahintaindeksin ("konsumprisindeksen") mukaisesti. Lisäksi 52-sopimusten hintoja aiottiin tarkistaa vuonna 2011, jos sähkömarkkinat kehittyisivät toisin kuin St. prp. nr. 52 -esityksessä on arvioitu. Jos sähkön spot-hinta vuosina 2006-2010 eroaisi yli yhdellä äyrillä/kWh (vuoden 1999 hinta) 17,8 äyristä/kWh (vuoden 1999 hinta), sopimushintaa tarkistettaisiin vastaavasti.Uuden sopimuksen tekevien yritysten olisi hyväksyttävä kolmenlaiset ehdot, jotka liittyvät kantaverkon kapasiteettirajoituksiin, kuivan vuoden puskuriin ja energiatehokkuuteen. 52-sopimusten vakioehtojen mukaan yrityksillä on oltava enintään 100 tunnin sähkövoimareservi 12 kuukauden aikana. Statnett (valtion omistama verkko-operaattori) voi kehottaa yrityksiä vähentämään sähkönkulutusta ilmoittamalla siitä 15 minuuttia aikaisemmin. Lisäksi 52-sopimuksissa edellytetään, että teollisuus maksaa spot-hinnan, jos keskimääräinen spot-hinta ylittää 30 äyriä/kWh 168 tunnin ajan yhtäjaksoisesti. Näin Statkraft ja teollisuus jakavat korkeita spot-hintoja ja tarjonnan niukkuutta koskevan riskin. Edellä mainitut, asiakirjassa St. prp. nr. 52 (1998-1999) asetetut hintaehdot perustuvat pitkäaikaisten energiasopimusten markkinaehtoihin. Niitä on tarkistettu pelveluvelvoitteiden arvolla.Yrityksille tarjottaisiin sopimuksia, jotka kattavat korkeintaan 50 prosenttia (yhdeksän yritystä) tai 70 prosenttia (seitsemän yritystä) niiden nykyisestä sähkön tarpeesta. Vuodesta 2011 alkaen sähkön määrää alennettaisiin asteittain (6 prosenttia vuodessa).St. prp. nr. 52 -esityksen mukaan 52-sopimukset hyväksyvien yritysten olisi päätettävä nykyiset Statkraftin kanssa tekemänsä sopimukset. Tämä koskee 16 yrityksestä 11:tä. Uusien sopimusten aloitushintaa alennettaisiin niiden yritysten osalta, joiden sopimuksissa asetettu hinta on alempi kuin 52-sopimusten aloitushinta. Alennukset laskettaisiin kunkin yrityksen osalta 1) diskonttaamalla nykyarvoon arvioidun markkinahinnan ja nykyisen sopimushinnan välinen erotus jäljellä olevalta sopimuskaudelta ja 2) muuntamalla näin saatu nykyarvo hinnanalennuksiksi uusien sopimusten voimassaolokaudeksi.Kolmelle muulle yritykselle oli tarkoitus tarjota uusia kolmeen voimalaan(4) liittyviä vuokrasopimuksia. Uudet vuokrasopimukset tulisivat voimaan 1 päivänä tammikuuta 2001 ja olisivat voimassa 30 vuotta. Hinnaksi asetettiin 15,75 äyriä/kWh (vuoden 1999 hinnat) vuosina 2001-2020. Vuosien 2021-2030 hinta vastaa (reaalisesti) sähkön keskimääräistä spot-hintaa vuosina 2016-2020. Sopimusten päättämiseen sovelletaan samanlaisia irtisanomislausekkeita kuin muihin (myynti)sopimuksiin.Stortinget hyväksyi esityksen St. prp. nr. 52 (1998-1999) 16 päivänä kesäkuuta 1999 tehden siihen kolme muutosta(5). Ensiksikin vuonna 2011 alkavaa sopimusmäärien vähennystä supistettiin 6 prosentista vuodessa 5 prosenttiin. Toiseksi indeksoinnin perusteeksi asetettiin myös tukkuhintaindeksi. (Öljy- ja energiaministeriö päätti myöhemmin, että vuosittaiset hinnantakistukset perustuisivat kuluttajahintaindeksin ja tukkuhintaindeksin keskiarvoon). Kolmanneksi hallituksen esittämien 16 yrityksen lisäksi 52-sopimusta tarjottaisiin kahdelle muulle yritykselle (Becromal ja Hunsfoss).3. KanteluKantelija katsoo, että St. prp. nr. 52 -esitykseen sisältyvät sopimukset eivät ole ETA-sopimuksen valtiontukisääntöjen (61 artiklan 1 kohta) mukaiset. Bellonan mukaan on mahdollista tehdä markkinoilla 20 vuoden sopimus, jossa hinta on 21 äyriä/kWh (kiinteä nimellishinta), kun taas St. prp. nr. 52 -esityksessä aloitushinta on 15,5 äyriä/kWh (vuoden 1999 hinta indeksoituna). Niiden yritysten osalta, joilla on voimassa oleva 52-sopimus Statkraftin kanssa, aloitushinta voi olla irtisanomislausekkeiden vuoksi vain 11 äyriä/kWh (vuoden 1999 hinta indeksoituna). Jos verrataan 15,5 äyrin/kWh aloitushintaa (vuoden 1999 hinta indeksoituna) 21 äyrin/kWh hintaan (kiinteä nimellishinta) 20 vuoden ajalta, indeksoinnin olisi oltava 3,1 prosenttia vuodessa, jotta sopimukset olisivat taloudellisesti tasavertaiset. Kantelija viittaa siihen, että hallitus on arvioinut kuluttajahintojen nousevan 2,5 prosenttia vuoteen 2010 asti. Bellonan mukaan kyseiset 16 yritystä saisivat mahdollisesti valtiontukea tehdessään 52-sopimuksen. Nämä sopimukset kuuluisivat ETA-sopimuksen 61 artiklan 1 kohdan soveltamisalaan eikä kantelijan mukaan niihin voitaisi soveltaa 61 artiklan 2 tai 3 kohdan poikkeuksia.4. Norjan viranomaisten ja valvontaviranomaisen kirjeenvaihtoHeinäkuun 6 päivänä 1999 päivätyllä kirjeellä (asiakirjanumero: 99-5022 D) valvontaviranomainen toimitti jäljennöksen Bellonan kantelusta Norjan viranomaisille. Norjan viranomaisia pyydettiin muun muassa toimittamaan täydelliset tiedot siitä, kuinka Statkraft jakaa energiasopimuksia yrityksille. Valvontaviranomainen pyysi Norjan viranomaisia erityisesti perustelemaan, miksi tietyille yrityksille tarjotut sähkönhinnat eivät niiden mielestä suosi kyseisiä yrityksiä ETA-sopimuksen 61 artiklan 1 kohdan tarkoittamalla tavalla.Lokakuun 13 päivänä 1999 päivätyllä kirjeellä, jonka valvontaviranomainen kirjasi vastaanotetuksi 14 päivänä lokakuuta 1999 (asiakirjanumero: 99-7668 A), Norjan edustusto Euroopan unionissa vastasi valvontaviranomaisen 6 päivänä heinäkuuta 1999 päivättyyn kirjeeseen. Kirjeeseen sisältyi kattavat tiedot Norjan aikaisemmasta ja nykyisestä sähköntuotantojärjestelmästä, mukaan lukien St. prp. nr. 52 (1998-1999) -asiakirjan keskeiset kohdat. Kirjeessään Norjan viranomaiset totesivat, että 52-sopimukset "perustuvat hintatasoon, joka on saatavissa pitkäaikaisten sopimusten perusteella nykyisillä energiamarkkinoilla, tarkistettuna tiettyjen palveluvelvoitteiden arvolla".Norjan viranomaisten ja valvontaviranomaisen edustajien tapaamisessa Brysselissä 15 päivänä helmikuuta 2000 Norjan viranomaiset selvittivät yksityiskohtaisesti St. prp. nr. 52 (1998-1999) -asiakirjan sisältöä.Helmikuun 28 päivänä 2000 päivätyllä kirjeellä (asiakirjanumero: 00-1613 D) valvontaviranomainen pyysi lisätietoja Norjan viranomaisilta. Valvontaviranomainen pyysi Norjan viranomaisia muun muassa esittämään vielä kerran huomautuksensa Bellonan kantelusta, toimittamaan lisätietoja 52-sopimusten hinnoista ja selittämään, kuinka palveluvelvoitteiden arvo oli laskettu.Norjan viranomaisten ja valvontaviranomaisen edustajat tapasivat toisen kerran Oslossa 3 päivänä maaliskuuta 2000. Samana päivänä valvontaviranomainen tapasi Norjan sähkömarkkinoiden toimijoita.Norjan öljy- ja energiaministeriö toimitti lisätietoja 8 päivänä toukokuuta 2000 päivätyllä kirjeellä, jonka valvontaviranomainen kirjasi vastaanotetuksi 10 päivänä toukokuuta 2000 (asiakirjanumero: 00-3577 A). Ministeriö totesi, että "52-sopimukset perustuvat pitkäaikaisten sopimusten hintoihin, jotka voidaan saada nykyisillä energiamarkkinoilla, tarkistettuna palveluvelvoitteiden arvolla. Hinnassa on myös otettu huomioon sopimuksen perusteella toimitettavan määrän vähennys, joka alkaa vuonna 2011. Bellonan mainitsemaa hintaa sovelletaan sopimuksiin, joihin ei liity palveluvelvoitteita ja joiden mukainen toimitusmäärä on vakio koko sopimuskauden ajan. Näin ollen näitä kahta hintaa ei pidä verrata keskenään." Ministeriö viittasi aikaisempaan kirjeenvaihtoon ja totesi, että "on osoitettu, että ministeriön hinta on samalla tasolla tai korkeampi kuin Bellonan mainitsema 21 äyriä/kWh, riippuen diskonttokorosta."Ministeriö viittasi 8 päivänä toukokuuta 2000 päivätyssä kirjeessään myös siihen, että Stortinget tarkisti eräitä St. prp. nr. 52 (1998-1999) -esityksen kohtia eli sopimushinnan indeksointia ja sopimusmäärien vähennystä vuodesta 2011 alkaen. Näiden muutosten sisällyttämiseksi sopimuksiin 52-sopimusten aloitushintaa nostettiin 15,50 äyristä/kWh 15,88 äyriin/kWh (vuoden 1999 hinnat). Ministeriö viittasi siihen, että 52-sopimusten hintoja voidaan tarkistaa 1 päivästä tammikuuta 2011 alkaen, jos energiamarkkinahintojen kehitys poikkeaa arvioidusta. Ministeriö huomautti myös, että teollisuuden on maksettava spot-markkinahinta, kun tämä hinta on yli 30 äyriä/kWh (vuoden 1999 hinta) seitsemän päivän ajan yhtäjaksoisesti. Ministeriö selvensi myös palveluvelvoitteiden arvon laskemista (energiarajoitukset, kuivan vuoden puskuri ja tehokas energiankäyttö) sekä 52-sopimusten ja vuokrasopimusten irtisanomislauseketta.Toukokuun 12 päivänä 2000 Norjan viranomaisille osoittamassaan kirjeessä (asiakirjanumero: 00-3564 D) valvontaviranomainen totesi, että "tähän mennessä saamiensa tietojen perusteella valvontaviranomainen katsoo, että St. prp. nr. 52 -esitykseen saattaa sisältyä tukea. Ehdotettuihin sopimuksiin sisältyvien irtisanomislausekkeiden mukaan yrityksille, joilla on voimassa olevat sopimukset ('statkraftskontrakter') ja vuokrasopimukset ('leieavtaler'), myönnetään etua pitkäksi ajaksi. Toisaalta niiden yritysten osalta, joilla ei ole kyseisiä sopimuksia, toisin sanoen joita irtisanomislauseke ei koske, St. prp. nr. 52 -esityksessä mainitut hintaehdot näyttävät olevan verrattavissa markkinaehtoihin. Jos Statkraft ja St. prp. nr. 52 -esityksessä mainitut yritykset tekevät sopimukset nyt asetetuin ehdoin, jolloin sopimuksiin sisältyy irtisanomislauseke, valvontaviranomaisen on aloitettava valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan mukainen menettely."5. Statkraftin teollisuus- ja vuokrasopimuksiin tehdyt muutokset ("St. prp. nr. 78 (1999-2000) Endringer i vilkårene for Statkrafts industrikontrakter og leieavtaler")Norjan edustuston Euroopan unionissa 13 päivänä kesäkuuta 2000 lähettämällä kirjeellä, joka kirjattiin vastaanotetuksi 14 päivänä kesäkuuta (asiakirjanumero: 00-4346 A), Norjan viranomaiset ilmoittivat valvontaviranomaiselle, että Norjan hallitus oli 2 päivänä kesäkuuta 2000 tehnyt esityksen Stortingetille Statskraftin teollisuus- ja vuokrasopimusten ehtoihin tehtävistä muutoksista (" St. prp. nr. 78 (1999-2000) Endringer i vilkårene for Statkrafts industrikontrakter og leieavtaler"). Esityksen mukaan 52-sopimusten irtisanomislausekkeista luovuttaisiin. Näin ollen nykyiset sopimukset ja vuokrasopimukset ovat voimassa päättymiseensä saakka ilman muutoksia.Kesäkuun 27 päivänä 2000 Norjan öljy- ja energiaministeriö ilmoitti valvontaviranomaiselle 29 päivänä kesäkuuta vastaanotetuksi kirjatulla kirjeellä (asiakirjanumero: 00-4701 A), että Stortinget oli hyväksynyt St. prp. nr. 78 (1999-2000) -esityksen 14 päivänä kesäkuuta 2000(6).II ARVIOINTIKantelija katsoi, että 52-sopimusten hinnat (ks. I 2 kohta edellä) olisivat markkinahintoja alhaisemmat ja että tämä olisi ETA-sopimuksen 61 artiklan 1 kohdan vastaista.Toimenpide on ETA-sopimuksen 61 artiklan 1 kohdan mukaista valtiontukea, jos se:1. myönnetään valtion varoista;2. vääristää tai uhkaa vääristää kilpailua suosimalla jotakin yritystä tai tuotannonalaa;3. vaikuttaa sopimuspuolten väliseen kauppaan.Nämä ehdot täyttyisivät, jos Statkraftin (myyjä) olisi tehtävä sellaiset 52-sopimukset, joiden ehdot olisivat yrityksille (ostajat) markkinaehtoja edullisemmat, toisin sanoen jos 52-sopimukset tarjoaisivat taloudellista etua ostajille. Valvontaviranomaisen on sen vuoksi yksilöitävä ja kvantifioitava 52-sopimuksiin mahdollisesti sisältyvä valtiontuki.St. prp. nr. 78 (1999-2000) -esityksen hyväksyminen (ks. I 5 kohta edellä) tarkoittaa sitä, että irtisanomislausekkeet on poistettu 52-sopimuksista. Tämän vuoksi nykyiset sopimukset ja vuokrasopimukset ovat voimassa muutoksitta niiden päättymiseen asti. Tämä koskee 11 yritystä ja kolmea mainittua vuokrasopimusta.Tammikuun 1 päivänä 2001 voimaan tulevissa 52-sopimuksissa hinta on 15,88 äyriä/kWh (vuoden 1999 hinta) ja sitä tarkistetaan vuosi-inflaation perusteella. Myöhemmin alkavissa sopimuksissa hinta on korkeampi, mikä heijastaa otetusta, että sähkön hinta nousee reaalisesti. Jos sähkömarkkinoiden hinnat poikkeavat arvioidusta kehityksestä, sopimusten mukaan hintoja tarkistetaan 1 päivästä tammikuuta 2011 alkaen. Yritykset joutuvat myös maksamaan spot-hinnan, jos keskimääräinen spot-hinta on yli 30 äyriä/kWh yli 168 tunnin ajan yhtäjaksoisesti.Vuokrasopimusten mukainen hinta on 15,75 äyriä/kWh reaalisesti vuosina 2001-2020. Hintaa tarkistetaan myös inflaation mukaan. Vuosien 2021-2030 hinta vastaa (reaalisesti) spot-hinnan keskiarvoa vuosina 2016-2020.Yritysten, jotka hyväksyvät 52-sopimukset ja vuokrasopimukset, on osallistuttava energiarajoituksiin ja kuivan vuoden puskuriin. Näiden velvoitteiden arvo on otettu huomioon sopimushinnoissa.Valvontaviranomainen on saanut kattavat tiedot Norjan viranomaisilta pitkäaikaisten sopimusten hinnoista. Norjan viranomaiset ovat keränneet tietoja eri lähteistä (välittäjät) sähkömarkkinoilla. Valvontaviranomainen on myös kerännyt tietoja eri lähteistä. Näiden tietojen perusteella näyttää siltä, että pitkäaikaisten sähkösopimusten markkinahinnat ovat alentuneet sen jälkeen kun St. prp. nr. 52 (1998-1999) esiteltiin Stortingetille. Avoimilta markkinoilta saa 20 vuoden sopimuksen noin 19 äyrin hintaan kilowattitunnilta. Hinta on kiinteä nimellisarvoltaan koko sopimuskauden eikä siihen tehdä inflaatiotarkistusta. Bellonan mukaan vastaava hinta olisi 21 äyriä/kWh.Valvontaviranomainen on Norjan viranomaisten kanssa samaa mieltä siitä, ettei St. prp. nr. 52 (1998-1999) -esitykseen sisältyvien sopimusten hintoja voi verrata suoraan sellaisten sopimusten hintoihin, joihin ei sisälly palveluvelvoitteita ja joiden toimitusmäärä on vakio koko sopimuskauden ajan. On myös huomattava, että 52-sopimusten hinnat ilmoitetaan reaalisesti (15,88 äyriä/kWh), kun taas maksettaviin hintoihin tehdään inflaatiotarkistus. Bellonan mainitsema hinta pysyy nimellishintana koko sopimuskauden eikä siihen tehdä inflaatiotarkistusta. Jos tietyn nimellishinnan sisältävän sopimuksen taloudellinen arvo pysyisi samana kuin korotettavan nimellishinnan sisältävän sopimuksen taloudellinen arvo, olisi edellinen tietenkin korkeampi alussa, kun taas jälkimmäinen olisi korkeampi sopimuskauden lopussa. Kahden erityyppisen sopimuksen taloudellisen arvon vertailemiseksi on arvioitava inflaatiokehitys ja diskonttokorot.Valvontaviranomainen on siksi vertaillut erilaisia kiinteitä nimellishintoja käyttäen eri diskonttokorkoja sekä 15,88 äyrin kilowattituntihintaa korotettuna 2,25 prosentin indeksillä 20 vuoden ajan. Valvontaviranomainen on arvioinut, että diskonttokoron ollessa 7 prosenttia(7) ministeriön indeksoitu hinta (15,88 äyriä/kWh) on korkeampi kuin nykyinen kiinteä markkinoiden nimellishinta (19 äyriä/kWh). Lisäksi on otettava huomioon se, että 52-sopimukset tekeviä yrityksiä sitovat palveluvelvoitteet. Valvontaviranomainen päättelee tämän perusteella, että 52-sopimuksiin ei sisälly valtiontukea.III PÄÄTELMÄEdellä mainittujen seikkojen perusteella valvontaviranomainen päättää asian käsittelyn ilman muita toimenpiteitä,ON TEHNYT TÄMÄN PÄÄTÖKSEN:EFTAn valvontaviranomaisen tutkimus kantelusta, joka kirjattiin vastaanotetuksi 27 päivänä toukokuuta 1999 (asiakirjanumero: 99-3867 A) ja joka käsittelee väitettä valtiontuen myöntämisestä eräille yrityksille sähkösopimusten ehtojen perusteella ("Kraftkontrakter på myndighetsbestemte vilkår") (valtiontuki N:o 020.500.032), päätetään ilman muita toimenpiteitä.Tehty Brysselissä 26 päivänä heinäkuuta 2000.EFTAn valvontaviranomaisen puolestaKnut AlmestadPuheenjohtaja(1) Jäljempänä "ETA-sopimus".(2) Jäljempänä "valvontaviranomaisesta ja tuomioistuimesta tehty sopimus".(3) Valtiontukea koskevat menettelysäännöt ja aineelliset säännöt (valtiontuen suuntaviivat), jotka EFTAn valvontaviranomainen antoi 19 päivänä tammikuuta 1994. Julkaistu EYVL:ssä L 231, 3.9.1994, s. 1, ja sen ETA-täydennysosassa N:o 32, 3.9.1994, s. 1. Suuntaviivoja muutettiin viimeksi 12 päivänä huhtikuuta 2000, ei vielä julkaistu.(4) Saudavassdraget, Tyssovassdraget ja Bremanger.(5) Innst. S. nr. 233 (1998-1999) "Innstilling fra energi- og miljøkomiteen om Statkrafts industrikontrakter og leieavtaler og om Kraftkontrakter med industrien".(6) Innst. S. nr. 251 (1999-2000) "Innstilling fra energi- og miljøkomiteen em endringer i vilkårene for Statkrafts industrikontrakter og leieavtaler".(7) 7 prosenttia on Norjan viranomaisten käyttämä luku. Ks. St. prp. nr. 52 ( 1998-1999), s. 14.


title: 2014/20/EU: Neuvoston päätös, annettu 23 päivänä syyskuuta 2013 , Euroopan unionin ja sen jäsenvaltioiden sekä Sveitsin valaliiton välisen eurooppalaisia satelliittinavigointiohjelmia koskevan yhteistyösopimuksen allekirjoittamisesta unionin puolesta sekä sopimuksen väliaikaisesta soveltamisesta

text:
                  20.1.2014

                  FI

                  Euroopan unionin virallinen lehti

                  L 15/1

         NEUVOSTON PÄÄTÖS,
         annettu 23 päivänä syyskuuta 2013,
         Euroopan unionin ja sen jäsenvaltioiden sekä Sveitsin valaliiton välisen eurooppalaisia satelliittinavigointiohjelmia koskevan yhteistyösopimuksen allekirjoittamisesta unionin puolesta sekä sopimuksen väliaikaisesta soveltamisesta
         (2014/20/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto ja neuvostossa kokoontuneet jäsenvaltioiden hallitusten edustajat valtuuttivat 29 päivänä kesäkuuta 2010 tehdyllä päätöksellä komission aloittamaan neuvottelut Sveitsin kanssa eurooppalaisia satelliittinavigointiohjelmia koskevan yhteistyösopimuksen, jäljempänä 'sopimus', tekemiseksi.

                     (2)

                     Komissio neuvotteli sopimuksen unionin ja sen jäsenvaltioiden puolesta.

                     (3)

                     Sopimus mahdollistaa Sveitsin osallistumisen eurooppalaisiin satelliittinavigointiohjelmiin. Vastineeksi Sveitsi osallistuu kyseisten ohjelmien rahoitukseen.

                     (4)

                     Neuvottelut saatiin menestyksekkäästi päätökseen, kun komissio parafoi sopimuksen 6 päivänä maaliskuuta 2013 ja Sveitsin valaliitto 12 päivänä maaliskuuta 2013.

                     (5)

                     Sopimus olisi sen vuoksi allekirjoitettava unionin puolesta sillä varauksella, että sopimuksen tekeminen saatetaan myöhemmin päätökseen.

                     (6)

                     Jotta varmistetaan välitön täytäntöönpano ja Sveitsin asianmukainen osallistuminen eurooppalaisiin satelliittinavigointiohjelmiin, unionin toimivaltaan kuuluvia osia olisi sovellettava väliaikaisesti sopimuksen 27 artiklan 2 kohdan mukaisesti.

                     (7)

                     Sopimuksen 27 artiklan 1 kohdan nojalla unionin ja sen jäsenvaltioiden olisi hyväksyttävä sopimus sisäisten menettelyjensä mukaisesti.

                     (8)

                     Neuvosto vahvistaa sekakomiteassa esitettävän unionin kannan komission ehdotuksesta silloin kun komitean on hyväksyttävä säädöksiä, joilla on oikeusvaikutuksia, tai päätöksiä sopimuksen soveltamisen keskeyttämisestä.

                     (9)

                     Lisäksi komission olisi sovitettava unionin kanta yhteen jäsenvaltioiden kanssa niiden sekakomitean käsittelemien asioiden osalta, joilla ei ole oikeusvaikutuksia,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan valtuutus allekirjoittaa Euroopan unionin ja sen jäsenvaltioiden sekä Sveitsin valaliiton välinen satelliittinavigointia koskeva yhteistyösopimus unionin puolesta sillä varauksella, että sopimuksen tekeminen saatetaan päätökseen.
            Sopimuksen teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla
            Sopimusta sovelletaan väliaikaisesti sopimuksen 27 artiklan 2 kohdan mukaisesti, kunnes sen tekemistä varten tarvittavat menettelyt on saatettu päätökseen (1).

            4 artikla
            Neuvoston puheenjohtaja antaa unionin puolesta sopimuksen 27 artiklan 2 kohdassa edellytetyn ilmoituksen.

            5 artikla
            Tämä päätös tulee voimaan päivänä, jona se hyväksytään.

            Tehty Brysselissä 23 päivänä syyskuuta 2013.

                  Neuvoston puolesta

                  Puheenjohtaja

               V. JUKNA

            (1)  Neuvoston pääsihteeristö julkaisee päivän, josta alkaen sopimusta sovelletaan väliaikaisesti, Euroopan unionin virallisessa lehdessä


Avis juridique important

|

41997D0625(01)

Jäsenvaltioiden hallitusten edustajien päätös, tehty 2 päivänä kesäkuuta 1997, Euroopan rasismin ja muukalaisvihan seurantakeskuksen kotipaikan vahvistamisesta

Virallinen lehti nro C 194 , 25/06/1997 s. 0004 - 0004

JÄSENVALTIOIDEN HALLITUSTEN EDUSTAJIEN PÄÄTÖS,tehty 2 päivänä kesäkuuta 1997,Euroopan rasismin ja muukalaisvihan seurantakeskuksen kotipaikan vahvistamisesta (97/C 194/02)JÄSENVALTIOIDEN HALLITUSTEN EDUSTAJAT, jotkaottavat huomioon Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 (1) 17 artiklan,sekä katsovat, ettäon tarpeen vahvistaa Euroopan rasismin ja muukalaisvihan seurantakeskuksen kotipaikka,OVAT PÄÄTTÄNEET SEURAAVAA:1 artikla Euroopan rasismin ja muukalaisvihan seurantakeskuksen kotipaikka on Wien.2 artikla Tämä päätös, joka julkaistaan Euroopan yhteisöjen virallisessa lehdessä, tulee voimaan samana päivänä kuin asetus (EY) N:o 1035/97.Tehty Luxemburgissa 2 päivänä kesäkuuta 1997.Hans VAN MIERLOPuheenjohtaja(1) EYVL N:o L 151, 10.6.1997, s. 1.


Avis juridique important

|

31997D0579

97/579/EY: Komission päätös, tehty 23 päivänä heinäkuuta 1997, tiedekomiteoiden perustamisesta kuluttajien terveyden ja elintarvikkeiden turvallisuuden alalla (ETA:n kannalta merkityksellinen teksti)

Virallinen lehti nro L 237 , 28/08/1997 s. 0018 - 0023

KOMISSION PÄÄTÖS,tehty 23 päivänä heinäkuuta 1997,tiedekomiteoiden perustamisesta kuluttajien terveyden ja elintarvikkeiden turvallisuuden alalla (ETA:n kannalta merkityksellinen teksti) (97/579/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, ettäluotettavat tieteelliset lausunnot ovat kuluttajien terveyttä koskevien yhteisön sääntöjen olennainen perusta; tämä koskee kuluttajien terveyttä suppeassa merkityksessä mutta myös eläinten terveyttä ja hyvinvointia sekä kasvien terveyttä ja ympäristön terveyttä,kuluttajien terveyteen liittyvien tieteellisten lausuntojen on kuluttajien ja teollisuuden etujen vuoksi perustuttava erityisosaamisen, riippumattomuuden ja avoimuuden periaatteisiin,tiedekomiteoiden pakollisen kuulemisen lisäksi komiteoita olisi kuultava myös muissa kysymyksissä, joilla on erityistä merkitystä kuluttajien terveydelle ja elintarvikkeiden turvallisuudelle,vaikka monet tieteellistä lausuntoa edellyttävät ongelmat sisältyvät jonkin nykyisen tiedekomitean tehtävänkuvaan, näyttää siltä, että jotkin ongelmat voisivat kuulua useampien komiteoiden toimivaltaan,on tarpeen määrittää uudestaan tiettyjen komiteoiden tehtävät, jotta vahvistetaan komiteoiden yhtenäisyyttä ja vältetään samalla tietyt päällekkäisyydet,komissio on perustanut päätöksellä 97/404/EY (1) tieteellisen ohjauskomitean tiedekomiteoiden työn yhteensovittamiseksi,komission on saatava tieteellisiä lausuntoja mahdollisimman nopeasti, janeuvoston useissa direktiiveissä ja joissakin asetuksissa joidenkin nykyisten tiedekomiteoiden kuuleminen on tehty pakolliseksi; komission tarkoituksena on tehdä neuvostolle ehdotuksia voimassa olevan lainsäädännön mukauttamisesta tämän päätöksen mukaisesti,ON PÄÄTTÄNYT SEURAAVAA:1 artikla 1. Perustetaan komission yhteyteen seuraavat tiedekomiteat:- Elintarvikealan tiedekomitea- Eläinten ravitsemusta käsittelevä tiedekomitea- Eläinten terveyttä ja hyvinvointia käsittelevä tiedekomitea- Kansanterveyttä koskevia eläinlääkintätoimenpiteitä käsittelevä tiedekomitea- Kasveja käsittelevä tiedekomitea- Kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea- Lääkkeitä ja lääkinnällisiä laitteita käsittelevä tiedekomitea- Myrkyllisyyttä, ekomyrkyllisyyttä ja ympäristöä käsittelevä tiedekomitea.2. Tiedekomiteoiden toimialat määritetään liitteessä.3. Eläinten terveyttä ja hyvinvointia käsittelevässä tiedekomiteassa on eläinten terveyttä käsittelevä alakomitea sekä eläinten hyvinvointia käsittelevä alakomitea.2 artikla 1. Tiedekomiteoita kuullaan tapauksissa, joista säädetään yhteisön lainsäädännössä. Komissio voi päättää komiteoiden kuulemisesta myös muissa kysymyksissä, joilla on erityistä merkitystä kuluttajien terveydelle ja elintarvikkeiden turvallisuudelle.2. Kun käsiteltävä asia kuuluu usean 1 artiklassa mainitun tiedekomitean alaan ja kun tieteellinen ohjauskomitea on selvittänyt, mitä komiteoita asia koskee, ne voivat muodostaa yhteisen työryhmän, jonka tehtävänä on laatia lausunto. Työryhmän muodostaminen on pakollista, jos tieteellinen ohjauskomitea sitä vaatii.3. Tiedekomiteat laativat komission pyynnöstä tieteellisiä lausuntoja kuluttajien terveyteen ja elintarvikkeiden turvallisuuteen liittyvistä kysymyksistä. Erityisesti nea) tarkastelevat kriittisesti jäsenvaltioissa sijaitsevissa organisaatioissa toimivien tieteellisten asiantuntijoiden laatimia riskien arviointejab) kehittävät uusia riskienarviointimenetelmiä sellaisilla aloilla kuin ravinnosta peräisin olevat taudit ja eläintautien tarttuvuus ihmisiinc) laativat tieteellisiä lausuntoja, joiden avulla komissio voi arvioida kansainvälisillä areenoilla laadittujen suositusten, standardien tai suuntaviivojen tieteellistä pohjaad) arvioivat niitä tieteellisä periaatteita, joihin yhteisön terveysstandardit perustuvat, ja ottavat huomioon alalla toimivien kansainvälisten järjestöjen kehittämät riskienarviointimenetelmät.4. Olemassa olevan tieteellisen tiedon kehityksen perusteella tiedekomiteat voivat kiinnittää komission huomiota kaikkiin erityisiin tai esille nouseviin ongelmiin, jotka kuuluvat komiteoiden toimivaltaan ja liittyvät kuluttajien terveyteen ja elintarvikkeiden turvallisuuteen.5. Komissio voi vaatia, että lausunto annetaan tietyssä määräajassa.3 artikla 1. Tiedekomiteoissa on enintään 19 jäsentä. Komissio määrittää kunkin komitean jäsenmäärän tarvittavan erityisosaamisen perusteella.2. Kunkin tiedekomitean jäsenet ovat tieteellisiä asiantuntijoita yhdellä tai useammalla komitean toimivaltaan kuuluvalla alalla siten, että he yhdessä edustavat eri tieteenaloja mahdollisimman laajalti.3. Komissio nimeää tiedekomiteoiden jäsenet Euroopan yhteisöjen virallisessa lehdessä julkaistujen kiinnostuksenilmaisupyynnön, valintaperusteiden ja valintamenettelyn perusteella. Valintamenettelyssä määritetään selkeästi komiteoihin parhaiten sopivat hakijat. Ehdokasluettelon perusteella komissio nimeää kunkin tiedekomitean jäsenet, jotka eivät voi olla jäsenenä useammassa kuin yhdessä tiedekomiteassa. Kunkin tiedekomitean jäsenten nimet julkaistaan Euroopan yhteisöjen virallisessa lehdessä.4 artikla Tiedekomiteat ja eläinten terveyttä ja hyvinvointia käsittelevän tiedekomitean alakomiteat (jäljempänä `alakomiteat`) valitsevat keskuudestaan komitean jäsenten enemmistöllä puheenjohtajan sekä kaksi varapuheenjohtajaa.5 artikla 1. Tiedekomitean jäsenten toimikausi on kolme vuotta. Jäsenet eivät voi olla tehtävässä kauemmin kuin kaksi peräkkäistä toimikautta. He jatkavat tehtävässä, kunnes heidän tilalleen nimetään uusi jäsen tai heidän toimeksiantonsa uusitaan.2. Jos jäsen ei enää voi osallistua tehokkaasti tiedekomitean työhön tai hän esittää eronpyynnön, komissio nimeää hänen tilalleen toimikauden loppuajaksi uuden sopivan jäsenen 3 artiklan 3 kohdassa tarkoitetusta varallaololuettelosta.3. Tiedekomiteoiden jäsenet sekä ulkopuoliset asiantuntijat saavat komissiolle antamastaan avusta korvauksen, ja heidän matka- ja oleskelukulunsa korvataan komission vahvistamien sääntöjen mukaisesti.6 artikla 1. Tehtävässään komitean jäsenenä tiedekomiteoiden jäsenten on toimittava ulkoisista vaikutteista riippumattomasti.2. Tiedekomiteoiden jäsenten on ilmoitettava komissiolle vuosittain kaikista etunäkökohdista, joiden voidaan katsoa heikentävän heidän riippumattomuuttaan.3. Tiedekomiteoiden jäsenten ja ulkopuolisten asiantuntijoiden on ilmoitettava jokaisessa kokouksessa erityisistä etunäkökohdista, joiden voidaan katsoa heikentävän heidän riippumattomuuttaan.7 artikla 1. Tiedekomiteat ja alakomiteat voivat kutsua komission suostumuksella ulkopuolisia asiantuntijoita osallistumaan työhönsä.2. Tiedekomiteat ja alakomiteat voivat perustaa erityisiä työryhmiä, joiden toimeksiannot määritellään selkeästi. Kunkin työryhmän puheenjohtajana toimii komitean tai alakomitean jäsen, ja työryhmiin voi kuulua ulkopuolisia asiantuntijoita.3. Työryhmät kertovat toiminnastaan niille tiedekomiteoille tai alakomiteoille, joiden yhteydessä ne toimivat.8 artikla 1. Tiedekomiteat hyväksyvät työjärjestyksensä yhteistyössä tieteellisen ohjauskomitean kanssa. Työjärjestyksessä on varmistettava, että tiedekomiteat toteuttavat tehtävänsä parhaalla mahdollisella tavalla noudattaen avoimuuden, riippumattomuuden ja erityisosaamisen periaatteita ottaen kuitenkin huomioon kauppasalaisuuksiin liittyvät oikeutetut pyynnöt. Työjärjestykset asetetaan julkisesti saataville.2. Työjärjestyksessä on määritettävä kutakin tiedekomiteaa varten menettelyt, joita noudattaena) nimetään esittelijät, joiden tehtävänä on koota tietopaketteja ja aineistoa sekä luonnostella tiedekomitean lausunnotb) varmistetaan, että esittelijät voivat toteuttaa erityistehtävänsä mahdollisimman riippumattomasti ulkoisista vaikutteistac) lausunnot annetaan mahdollisimman nopeasti ja joka tapauksessa 2 artiklan 5 kohdan mukaisesti vahvistetussa määräajassad) varmistetaan tiivis yhteistyö muiden tiedekomiteoiden sekä tieteellisen ohjauskomitean kanssa.3. Tiedekomiteat hyväksyvät lausuntonsa jäsentensä enemmistöllä.4. Alakomiteat hyväksyvät jäsentensä enemmistöllä lausuntojen luonnokset, jotka toimitetaan eläinten terveyttä ja hyvinvointia käsittelevälle tiedekomitealle lopullista hyväksymistä varten.9 artikla 1. Tiedekomiteat, alakomiteat ja työryhmät kokoontuvat komission kutsusta.2. Komissio huolehtii tieteellisen ohjauskomitean, alakomiteoiden ja työryhmien sihteeripalveluista.10 artikla Tiedekomiteoiden esityslistat, pöytäkirjat ja lausunnot asetetaan julkisesti saataville ilman tarpeetonta viivästystä ottaen kuitenkin huomioon, että liikesalaisuuksia on kunnioitettava. Vähemmistön kannat ilmoitetaan aina, mutta jäsenen ilmoitetaan tukeneen vähemmistöön jäänyttä näkemystä ainoastaan jäsenen omasta pyynnöstä.11 artikla Jäsenet ja ulkoiset asiantuntijat eivät saa ilmaista tietoja, jotka ovat tulleet heidän tietoonsa tiedekomiteoiden, alakomiteoiden tai jonkin työryhmän työssä, jos heille kerrotaan tämän tiedon olevan luottamuksellista, sanotun kuitenkaan rajoittamatta perustamissopimuksen 214 artiklan määräysten soveltamista.12 artikla 1. Tällä päätöksellä perustettavat tiedekomiteat korvaavat nykyiset tiedekomiteat seuraavasti:a) Elintarvikealan tiedekomitea korvaa elintarvikealan tiedekomitean, joka perustettiin komission päätöksellä 95/273/EY (2).b) Eläinten ravitsemusta käsittelevä tiedekomitea korvaa eläinten ravitsemusta käsittelevän tiedekomitean, joka perustettiin komission päätöksellä 76/791/ETY (3), sellaisena kuin se on muutettuna päätöksellä 86/105/ETY (4).c) Eläinten terveyttä ja hyvinvointia käsittelevä tiedekomitea korvaa eläinlääkintäalan tiedekomitean eläinten terveyttä ja suojelua käsittelevän jaoston; korvattava komitea perustettiin komission päätöksellä 81/651/ETY (5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla.d) Kansanterveyttä koskevia eläinlääkintätoimenpiteitä käsittelevä tiedekomitea korvaa eläinlääkintäalan tiedekomitean kansanterveyttä koskevien eläinlääkintätoimenpiteiden jaoston; korvattava komitea perustettiin päätöksellä 81/651/ETY.e) Kasveja käsittelevä tiedekomitea korvaa torjunta-aineita käsittelevän tiedekomitean, joka perustettiin komission päätöksellä 78/436/ETY (6), sellaisena kuin se on muutettuna päätöksellä 86/105/ETY.f) Kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea korvaa kosmetiikka-alan tiedekomitean, joka perustettiin komission päätöksellä 78/45/ETY (7), sellaisena kuin se on muutettuna päätöksellä 94/954/EY (8).g) Myrkyllisyyttä, ekomyrkyllisyyttä ja ympäristöä käsittelevä tiedekomitea korvaa kemiallisten yhdisteiden myrkyllisyyttä ja ekomyrkyllisyyttä käsittelevän tieteellisen neuvoa-antavan komitean, joka perustettiin komission päätöksellä 78/618/ETY (9), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla.2. Kumotaan päätökset 76/791/ETY, 78/45/ETY, 78/436/ETY, 78/618/ETY, 81/651/ETY ja 95/273/EY.Näillä päätöksillä perustetut komiteat jatkavat kuitenkin tehtäviään, kunnes tällä päätöksellä perustetut tiedekomiteat aloittavat toimintansa.Viittaukset kumottuihin päätöksiin katsotaan viittauksiksi tähän päätökseen; viittaukset päätöksillä perustettuihin komiteoihin ja jaostoihin katsotaan viittauksiksi tällä päätöksellä perustettuihin komiteoihin.Tehty Brysselissä 23 päivänä heinäkuuta 1997.Komission puolestaEmma BONINOKomission jäsen(1) EYVL N:o L 169, 27.6.1997, s. 85(2) EYVL N:o L 167, 18.7.1995, s. 22(3) EYVL N:o L 279, 9.10.1976, s. 35(4) EYVL N:o L 93, 8.4.1986, s. 14(5) EYVL N:o L 233, 19.8.1981, s. 32(6) EYVL N:o L 124, 12.5.1978, s. 16(7) EYVL N:o L 13, 17.1.1978, s. 24(8) EYVL N:o L 371, 31.12.1994, s. 15(9) EYVL N:o L 198, 22.7.1978, s. 17LIITE Elintarvikealan tiedekomitea ToimialaTieteelliset ja tekniset kysymykset, jotka koskevat elintarvikkeiden kulutukseen liittyvää kuluttajien terveyttä ja elintarvikkeiden turvallisuutta, sekä erityisesti kysymykset, jotka liittyvät toksikologiaan ja hygieniaan elintarvikkeiden koko tuotantoketjussa, ravitsemukseen sekä teknologian käyttöön maatalouden elintarviketeollisuudessa sekä aineisiin, jotka joutuvat kosketuksiin elintarvikkeiden kanssa, kuten pakkausmateriaalit.Eläinten ravitsemusta käsittelevä tiedekomitea ToimialaTieteelliset ja tekniset kysymykset, jotka liittyvät eläinten ravitsemukseen tai terveyteen sekä eläinperäisten tuotteiden laatuun ja terveellisyyteen sekä eläinten ravitsemuksessa käytettyyn teknologiaan.Eläinten terveyttä ja hyvinvointia käsittelevä tiedekomitea Eläinten terveyttä käsittelevä alakomiteaToimialaTieteelliset ja tekniset kysymykset, jotka liittyvät eläinten terveyden kaikkiin puoliin, hygieniaan, eläintauteihin ja niiden hoitoon (mukaan lukien muusta kuin ravitsemuksesta johtuvat zoonoosit) sekä kotieläinjalostukseen.Eläinten hyvinvointia käsittelevä alakomiteaToimialaTieteelliset ja tekniset kysymykset, jotka liittyvät eläinten hyvinvointiin, erityisesti karjankasvatukseen, eläinten käsittelyyn, kuljetukseen, teurastukseen ja tutkimuskäyttöön.Kansanterveyttä koskevia eläinlääkintätoimenpiteitä käsittelevä tiedekomitea ToimialaTieteelliset ja tekniset kysymykset, jotka koskevat kuluttajien terveyttä sekä elintarvikkeiden turvallisuutta ja liittyvät eläinperäisten elintarvikkeiden tuotannossa, jalostuksessa ja toimituksessa käytettäviin zoonooseja, toksikologiaa, eläinlääkintää ja erityisesti hygieniaa koskeviin toimenpiteisiin.Kasveja käsittelevä tiedekomitea ToimialaTieteelliset ja tekniset kysymykset, jotka liittyvät ihmis- tai eläinravinnoksi tarkoitettuihin kasveihin tai muiden tuotteiden kuin elintarvikkeiden tuotantoon ja jalostukseen niiden piirteiden osalta, jotka voivat vaikuttaa ihmisten tai eläinten terveyteen tai ympäristöön, mukaan lukien torjunta-aineiden käyttö.Kosmetiikan ja kuluttajille tarkoitettujen muiden tuotteiden kuin elintarvikkeiden tiedekomitea ToimialaTieteelliset ja tekniset kysymykset, jotka koskevat kuluttajien terveyttä, sikäli kuin ne liittyvät kosmeettisiin tuotteisiin ja kuluttajille tarkoitettuihin muihin tuotteisiin kuin elintarvikkeisiin, erityisesti näiden tuotteiden valmistamisessa käytettyihin aineisiin, niiden koostumukseen, käyttöön sekä pakkaukseen ja pakkausmerkintöihin.Lääkkeitä ja lääkinnällisiä laitteita käsittelevä tiedekomitea ToimialaTieteelliset ja tekniset kysymykset, jotka liittyvät yhteisön lainsäädäntöön ihmisten ja eläinten käyttöön tarkoitetuista lääkkeistä kuitenkaan rajoittamatta lääkevalmistekomitean ja eläinlääkekomitean (1) erityistä toimivaltaa lääkkeiden arvioinnin alalla. Tieteelliset ja tekniset kysymykset, jotka liittyvät yhteisön lainsäädäntöön lääkinnällisistä laitteista.Myrkyllisyyttä, ekomyrkyllisyyttä ja ympäristöä käsittelevä tiedekomitea ToimialaTieteelliset ja tekniset kysymykset, jotka liittyvät sellaisten kemiallisten, biokemiallisten ja biologisten yhdisteiden myrkyllisyyden ja ekomyrkyllisyyden tutkimiseen, joiden käytöstä saattaa aiheutua haitallisia vaikutuksia ihmisen terveydelle ja ympäristön eri osa-alueille.(1) Komiteat toimivat Euroopan lääkearviointiviraston yhteydessä.


title: Komission päätös (EU) 2017/1216, annettu 23 päivänä kesäkuuta 2017, konetiskiaineita koskevien EU-ympäristömerkin myöntämisperusteiden vahvistamisesta (tiedoksiannettu numerolla C(2017) 4240) (ETA:n kannalta merkityksellinen teksti. )

text:
                  12.7.2017

                  FI

                  Euroopan unionin virallinen lehti

                  L 180/31

            KOMISSION PÄÄTÖS (EU) 2017/1216,
      annettu 23 päivänä kesäkuuta 2017,
      konetiskiaineita koskevien EU-ympäristömerkin myöntämisperusteiden vahvistamisesta

            (tiedoksiannettu numerolla C(2017) 4240)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset niiden elinkaaren aikana ovat tavanomaisia vähäisemmät.

                  (2)

                  Asetuksessa (EY) N:o 66/2010 säädetään, että kullekin tuoteryhmälle vahvistetaan erityiset EU-ympäristömerkin myöntämisperusteet.

                  (3)

                  Komission päätöksessä 2011/263/EU (2) vahvistetaan konetiskiaineiden ekologiset arviointiperusteet ja niihin liittyvät arviointi- ja todentamisvaatimukset, jotka ovat voimassa 31 päivään joulukuuta 2016.

                  (4)

                  Jotta voitaisiin ottaa huomioon viimeaikainen markkinoiden kehitys ja tällä välin tehdyt innovaatiot, katsotaan olevan asianmukaista vahvistaa tarkistetut ekologiset arviointiperusteet kyseiselle tuoteryhmälle.

                  (5)

                  Näiden tarkistettujen arviointiperusteiden sekä niihin liittyvien arviointi- ja todentamisvaatimusten olisi oltava voimassa kuusi vuotta tämän päätöksen tiedoksiantamisesta, kun otetaan huomioon tämän tuoteryhmän innovointisykli. Näillä arviointiperusteilla pyritään edistämään tuotteita, joilla on vähemmän vaikutuksia vesien ekosysteemeihin, jotka sisältävät vain rajallisen määrän vaarallisia aineita, toimivat tehokkaasti ja joissa minimoidaan jätteen syntyminen vähentämällä pakkausmateriaalin määrää.

                  (6)

                  Oikeusvarmuuden vuoksi päätös 2011/263/EU olisi kumottava.

                  (7)

                  Tuottajille, joiden tuotteille on myönnetty konetiskiaineita koskeva EU-ympäristömerkki päätökseen 2011/263/EU sisältyvien arviointiperusteiden mukaisesti, olisi myönnettävä siirtymäkausi, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi.

                  (8)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Tuoteryhmään ’konetiskiaineet’ kuuluvat kaikki konetiskiaineet ja huuhtelukirkasteet, jotka kuuluvat Euroopan parlamentin ja neuvoston asetuksen (EY) N:o 648/2004 (3) soveltamisalaan ja jotka on saatettu markkinoille ja tarkoitettu käytettäviksi yksinomaan kotitalouksien astianpesukoneissa ja ammattikäyttöön tarkoitetuissa automaattisissa astianpesukoneissa, jotka kooltaan ja käyttötavaltaan vastaavat kotitalouksien astianpesukoneita.
      2 artikla
      Tässä päätöksessä tarkoitetaan

                  1)

                  ’sisältyvillä aineilla’ lopputuotteessa olevia, tarkoituksella lisättyjä aineita sekä sivutuotteita ja raaka-aineiden epäpuhtauksia [(mukaan luettuna veteen liukeneva kalvo, jos tuotteessa on sellainen)];

                  2)

                  ’kuluttajapakkauksella’

                              a)

                              ennen käyttöä poistettavaan kääreeseen pakatuissa kerta-annoksissa yksittäisen annoksen käärettä ja pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                              b)

                              kaiken muun tyyppisissä tuotteissa pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                  3)

                  ’mikromuovilla’ alle 5 millimetrin kokoisia liukenemattomasta makromolekyylimuovista valmistettuja hiukkasia, jotka on saatu jossakin seuraavista prosesseista:

                              a)

                              polymerisaatioprosessi, kuten polyadditio tai polykondensaatio, tai samanlainen prosessi, jossa käytetään monomeerejä tai muita lähtöaineita;

                              b)

                              luontaisten tai synteettisten makromolekyylien kemiallinen muuntaminen;

                              c)

                              mikrobifermentaatio;

                  4)

                  ’nanomateriaalilla’ luonnollista materiaalia, sivutuotemateriaalia tai valmistettua materiaalia, joka sisältää hiukkasia joko vapaina, agglomeroituneina tai aggregoituneina ja jonka hiukkasista vähintään 50 prosenttia lukumääräperusteisen kokojakauman mukaisesti on yhdeltä tai useammalta ulkomitaltaan kokoa 1–100 nm (4).

            3 artikla
      Jotta konetiskiaineelle tai huuhtelukirkasteelle voitaisiin myöntää asetuksessa (EY) N:o 66/2010 tarkoitettu EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”konetiskiaineet” ja täytettävä liitteessä esitetyt arviointiperusteet sekä niihin liittyvät arviointi- ja todentamisvaatimukset.
      4 artikla
      Tuoteryhmään ”konetiskiaineet” sovellettavat arviointiperusteet sekä niihin liittyvät arviointi- ja todentamisvaatimukset ovat voimassa kuusi vuotta tämän päätöksen tiedoksiantamispäivästä.
      5 artikla
      Hallinnollisia tarkoituksia varten tuoteryhmälle ”konetiskiaineet” annetaan tunnusnumero ”015”.
      6 artikla
      Kumotaan päätös 2011/263/EU.
      7 artikla
      1.   Poiketen siitä, mitä 6 artiklassa säädetään, tuoteryhmään ”konetiskiaineet” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen tiedoksiantamispäivää, arvioidaan päätöksessä 2011/263/EU vahvistettujen edellytysten mukaisesti.
      2.   Tuoteryhmään ”konetiskiaineet” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen tiedoksiantamispäivästä, voivat perustua joko päätöksessä 2011/263/EU tai tässä päätöksessä vahvistettuihin arviointiperusteisiin.
      Kyseiset hakemukset on arvioitava niiden arviointiperusteiden mukaisesti, joihin ne perustuvat.
      3.   Päätöksessä 2011/263/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 12 kuukautta tämän päätöksen tiedoksiantamispäivästä.
      8 artikla
      Tämä päätös on osoitettu kaikille jäsenvaltioille.

         Tehty Brysselissä 23 päivänä kesäkuuta 2017.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös 2011/263/EU, annettu 28 päivänä huhtikuuta 2011, ekologisista arviointiperusteista EU-ympäristömerkin myöntämiseksi konetiskiaineille (EUVL L 111, 30.4.2011, s. 22).

         (3)  Euroopan parlamentin ja neuvoston asetus (EY) N:o 648/2004, annettu 31 päivänä maaliskuuta 2004, pesuaineista (EUVL L 104, 8.4.2004, s. 1).

         (4)  Komission suositus 2011/696/EU, annettu 18 päivänä lokakuuta 2011, nanomateriaalin määritelmästä (EUVL L 275, 20.10.2011, s. 38).

         LIITE

            EU-YMPÄRISTÖMERKIN MYÖNTÄMISPERUSTEET

            YLEISET PERIAATTEET

            Arviointiperusteet EU-ympäristömerkin myöntämiseksi konetiskiaineille

         ARVIOINTIPERUSTEET

                     1.

                     Annosteluvaatimukset

                     2.

                     Myrkyllisyys vesieliöille

                     3.

                     Biohajoavuus

                     4.

                     Palmuöljyn, palmunsiemenöljyn ja niiden johdannaisten kestävä hankinta

                     5.

                     Aineet, joita ei saa käyttää tai joiden käyttöä on rajoitettu

                     6.

                     Pakkaukset

                     7.

                     Soveltuvuus käyttöön

                     8.

                     Käyttäjille annettavat tiedot

                     9.

                     EU-ympäristömerkin tiedot

               ARVIOINTI JA TODENTAMINEN
         a)   Vaatimukset

         Erityiset arviointi- ja todentamisvaatimukset ilmoitetaan kunkin arviointiperusteen yhteydessä.
         Kun hakijan edellytetään esittävän toimivaltaisille elimille vakuutuksia, asiakirjoja, analyyseja, testausselosteita tai muita todisteita arviointiperusteiden noudattamisesta, nämä voivat olla peräisin hakijalta itseltään ja/tai tämän tavarantoimittajalta/tavarantoimittajilta.
         Toimivaltaisten elinten on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti. Akkreditoinnissa on noudatettava Euroopan parlamentin ja neuvoston asetusta (EY) N:o 765/2008 (1).
         Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
         Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia tai laitosvierailuja.
         Edellytyksenä on, että tuote täyttää kaikki asiaa koskevat oikeudelliset vaatimukset siinä maassa tai niissä maissa, jossa/joissa tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.
         EU-ympäristömerkin verkkosivulla on pesuaineiden valmistusainetietokanta (DID-luettelo), joka sisältää yleisimmät pesuaineisiin ja kosmeettisiin valmisteisiin sisältyvät aineet. Siinä annettuja tietoja on käytettävä kriittisen laimennustilavuuden (CDV) laskennassa ja sisältyvien aineiden biologisen hajoavuuden arvioinnissa. Sellaisten aineiden osalta, joita ei ole lueteltu DID-luettelossa, annetaan ohjeita siitä, miten tarvittavat tiedot lasketaan tai ekstrapoloidaan.
         Toimivaltaiselle elimelle on toimitettava sisältyvien aineiden täydellinen luettelo, josta käy ilmi lopputuotteeseen sisältyvän aineen (mahdollinen) kauppanimi, kemiallinen nimi, CAS-nro, DID-nro, määrä, tehtävä ja olomuoto (mukaan lukien veteen liukeneva kalvo, jos sellainen on).
         Säilöntäaineet, hajusteet ja väriaineet on ilmoitettava pitoisuudesta riippumatta. Muut tuotteeseen sisältyvät aineet on ilmoitettava, jos niiden pitoisuus on vähintään 0,010 painoprosenttia.
         Kaikki tuotteeseen sisältyvät aineet, jotka esiintyvät nanomateriaalien muodossa, on merkittävä luetteloon selkeästi sulkuihin kirjoitetulla sanalla ”nano”.
         Kustakin luettelossa mainitusta sisältyvästä aineesta on toimitettava käyttöturvallisuustiedote Euroopan parlamentin ja neuvoston asetuksen (EY) N:o 1907/2006 (2) mukaisesti. Jos yksittäisen aineen käyttöturvallisuustiedotetta ei ole saatavilla, koska aine on seoksen osa, hakijan on toimitettava seoksen käyttöturvallisuustiedote.
         b)   Mittaustarkkuuden raja-arvot

         Kaikkien sisältyvien aineiden on täytettävä ekologiset arviointiperusteet, jotka on esitetty taulukossa 1.

            Taulukko 1

            Konetiskiaineisiin sisältyviin aineisiin sovellettavat raja-arvot arviointiperusteittain (painoprosentteina)

                     Arviointiperuste

                     Pinta-aktiiviset aineet

                     Säilöntäaineet

                     Väriaineet

                     Hajusteet

                     Muut (esim. entsyymit)

                     Myrkyllisyys vesieliöille

                     ≥ 0,010

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ≥ 0,010

                     Biohajoavuus

                     Pinta-aktiiviset aineet

                     ≥ 0,010

                     —

                     —

                     —

                     —

                     Orgaaniset aineet

                     ≥ 0,010

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ≥ 0,010

                     Palmuöljyn kestävä hankinta

                     ≥ 0,010

                     —

                     —

                     —

                     ≥ 0,010

                     Aineet, joita ei saa käyttää tai joiden käyttöä on rajoitettu

                     Aineet, joita ei saa käyttää tai joiden käyttöä on rajoitettu

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Vaaralliset aineet

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     Erityistä huolta aiheuttavat aineet

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Hajusteet

                     —

                     —

                     —

                     ei raja-arvoa (*1)

                     —

                     Säilöntäaineet

                     —

                     ei raja-arvoa (*1)

                     —

                     —

                     —

                     Väriaineet

                     —

                     —

                     ei raja-arvoa (*1)

                     —

                     —

                     Entsyymit

                     —

                     —

                     —

                     —

                     ei raja-arvoa (*1)

               VERTAILUANNOS
         Seuraavaa annosta käytetään vertailuannoksena laskelmissa, joilla pyritään osoittamaan, onko EU-ympäristömerkin vaatimuksia noudatettu, sekä testaamaan puhdistuskykyä.

                     Konetiskiaine

                     Suurin annos, jota valmistaja suosittelee normaalilikaisten 12 hengen astiastojen pesuun (”pesu”) standardissa EN 50242 määritellyissä vakio-olosuhteissa (ilmoitetaan arvona g/pesu tai ml/pesu).

                     Huutelukirkaste

                     3 ml/pesu

            Arviointi ja todentaminen: Hakijan on toimitettava annosteluohjeet sisältävä tuote-etiketti tai tuoteseloste.

            Arviointiperuste 1 – Annosteluvaatimukset

         Vertailuannos ei saa ylittää seuraavia määriä:

                     Tuotetyyppi

                     Annostus
                     (g/pesu)

                     Yksitehoinen konetiskiaine

                     19,0

                     Monitehoinen konetiskiaine

                     21,0

               Vaatimus ei koske huuhtelukirkasteita.

            Arviointi ja todentaminen: Hakijan on toimitettava annosteluohjeet sisältävä tuote-etiketti ja asiakirjat, joista käy ilmi nestemäisten ja geelimäisten tuotteiden tiheys (g/ml).

            Arviointiperuste 2 – Myrkyllisyys vesieliöille

         Tuotteen kriittinen laimennustilavuus (CDVkrooninen) ei saa ylittää seuraavia vertailuannoksen rajoja:

                     Tuotetyyppi

                     CDV:n raja-arvo
                     (l/pesu)

                     Yksitehoiset konetiskiaineet

                     22 500

                     Monitehoiset konetiskiaineet

                     27 000

                     Huutelukirkaste

                     7 500

            Arviointi ja todentaminen: Hakijan on toimitettava laskelma tuotteen CDVkrooninen-arvosta. EU-ympäristömerkin verkkosivuilla on laskentataulukko CDVkrooninen-arvon laskemista varten.
         Kriittinen laimennustilavuus (CDVkrooninen) lasketaan kullekin sisältyvälle aineelle (i) yhtälöllä:

         jossa

                     annostus(i)

                     :

                     aineen (i) paino (g) vertailuannoksessa

                     DF(i)

                     :

                     aineen (i) hajoamistekijä

                     TFkrooninen(i)

                     :

                     aineen (i) krooninen toksisuustekijä.

               Muuttujien DF(i) ja TFkrooninen(i) arvot annetaan pesuaineiden viimeisimmän DID-luettelon osassa A. Jos sisältyvää ainetta ei ole lueteltu DID-luettelon A-osassa, hakijan on arvioitava muuttujien arvot DID-luettelon B-osassa kuvatulla tavalla. Arvioon on liitettävä asiaa koskevat asiakirjat.

            Arviointiperuste 3 – Biohajoavuus

         a)   Pinta-aktiivisten aineiden biohajoavuus

         Kaikkien pinta-aktiivisten aineiden on oltava helposti hajoavia (aerobisesti).
         Kaikkien vesiympäristölle vaarallisiksi luokiteltujen pinta-aktiivisten aineiden, jotka kuuluvat kategorioihin välitön vaara, kategoria 1 (H400) tai krooninen vaara, kategoria 3 (H412) Euroopan parlamentin ja neuvoston asetuksen (EY) N:o 1272/2008 (3) mukaisesti, on lisäksi oltava anaerobisesti biologisesti hajoavia.
         b)   Orgaanisten yhdisteiden biohajoavuus

         Sellaisen orgaanisen aineksen, joka ei ole aerobisesti biologisesti hajoavaa (ei nopeasti biohajoava, aNBO) tai anaerobisesti biohajoavaa (anNBO), määrä tuotteessa ei saa ylittää seuraavia vertailuannoksen raja-arvoja:

                     Tuotetyyppi

                     aNBO
                     (g/pesu)

                     anNBO
                     (g/pesu)

                     Konetiskiaineet

                     1,00

                     3,00

                     Huuhtelukirkasteet

                     0,15

                     0,50

            Arviointi ja todentaminen: Hakijan on toimitettava asiakirjat pinta-aktiivisten aineiden hajoavuudesta sekä laskelma tuotteen aNBO- ja anNBO-arvoista. EU-ympäristömerkin verkkosivulla on laskentataulukko aNBO- ja anNBO-arvojen laskemiseksi.
         Pinta-aktiivisten aineiden hajoavuuden ja orgaanisten yhdisteiden aNBO- ja anNBO-arvojen osalta on viitattava ajantasaisimpaan DID-luetteloon.
         Niistä sisältyvistä aineista, joita ei ole mainittu DID-luettelon osassa A, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti ja anaerobisesti biohajoavia, kuten luettelon osassa B kuvataan.
         Edellä mainittujen hajoavuutta koskevien asiakirjojen puuttuessa muu sisältyvä aine kuin pinta-aktiivinen aine voidaan vapauttaa anaerobista hajoavuutta koskevasta vaatimuksesta, jos jokin seuraavista kolmesta vaihtoehdosta täyttyy:

                     1)

                     Aine on helposti hajoava ja sillä on matala adsorptio (A < 25 %).

                     2)

                     Aine on helposti hajoava ja sillä on korkea desorptio (D > 75 %).

                     3)

                     Aine on helposti hajoava eikä se ole biokertyvä (4).

               Adsorptiota/desorptiota koskeva testaus on tehtävä OECD-testimenetelmän 106 mukaisesti.

            Arviointiperuste 4 – Palmuöljyn, palmunsiemenöljyn ja niiden johdannaisten kestävä hankinta

         Tuotteisiin sisältyvät aineet, jotka ovat peräisin palmuöljystä tai palmunsiemenöljystä, on hankittava kestävää tuotantoa koskevan sertifiointijärjestelmän vaatimukset täyttävältä tilalta. Sertifiointijärjestelmän on oltava useista sidosryhmistä muodostuvien järjestöjen vaatimusten mukainen, sillä on oltava laaja jäsenpohja, mukaan lukien kansalaisjärjestöt, teollisuus, ja valtionhallinto, ja siinä on käsiteltävä ympäristövaikutuksia, mukaan lukien maaperään, luonnon monimuotoisuuteen, orgaanisen hiilen varastoihin sekä luonnonvarojen suojeluun kohdistuvat vaikutukset.

            Arviointi ja todentaminen: Hakijan on esitettävä kolmannen osapuolen todistusten ja alkuperäketjun avulla todisteet siitä, että sisältyvien aineiden valmistuksessa käytetty palmuöljy ja palmunsiemenöljy on hankittu kestävästi hoidetuilta tiloilta.
         Hyväksyttäviä sertifikaatteja ovat muun muassa RSPO-järjestön (Roundtable for Sustainable Palm Oil) sertifikaatti (toimitusketjun yksilöinti/erilläänpito/massatase) tai minkä tahansa vastaavan tai vaatimuksiltaan tiukemman kestävän tuotannon järjestelmän sertifikaatit.
         Palmuöljyn ja palmunsiemenöljyn kemiallisten johdannaisten osalta voidaan käyttää kestävyyden osoittamiseen book and claim -järjestelmiä, kuten Green Palm -sertifikaatit tai vastaavat. Hakijan on toimitettava vuotuisessa raportissa (Annual Communications of Progress, ACOP) ilmoitetut viimeisimmän vuosittaisen myyntijakson aikana hankitut ja lunastetut Green Palm -sertifikaatit.

            Arviointiperuste 5 – Aineet, joita ei saa käyttää tai joiden käyttöä on rajoitettu

         a)   Aineet, joita ei saa käyttää tai joiden käyttöä on rajoitettu

         i)   Aineet, joita ei saa käyttää

         Tuote ei saa sisältää seuraavia aineita pitoisuudesta riippumatta:

                     —

                     alkyylifenolietoksylaatit (APEO) ja muut alkylifenolijohdannaiset

                     —

                     atranoli

                     —

                     kloroatranoli

                     —

                     dietyleeni-triamiini-pentaetikkahappo (DTPA)

                     —

                     etyleenidiamiinitetra-asetaatti (EDTA) ja sen suolat

                     —

                     formaldehydi ja formaldehydiä vapauttavat aineet (esimerkiksi 2-bromi-2-nitropropaani-1,3-dioli, 5-bromo-5-nitro-1,3-dioksaani, natriumhydroksimetyyliglysinaatti, diatsolinidyyliurea) lukuun ottamatta tuotteeseen sisältyvässä aineessa enintään 0,010 painoprosentin pitoisuutena esiintyviä polyalkoksikemiaan perustuvien pinta-aktiivisten aineiden sisältämiä formaldehydiepäpuhtauksia

                     —

                     glutaraldehydi

                     —

                     hydroksi-isoheksyyli-3-syklohekseeni-karboksialdehydi (HICC)

                     —

                     muoviset mikrohiukkaset

                     —

                     nanohopea

                     —

                     nitromyskit ja polysykliset myskit

                     —

                     fosfaatit

                     —

                     per-fluoratut alkylaatit

                     —

                     kvaternaariset ammoniumsuolat, jotka eivät ole nopeasti biohajoavia

                     —

                     reaktiiviset klooriyhdisteet

                     —

                     rodamiini B

                     —

                     natriumhydroksimetyyliglysinaatti

                     —

                     triklosaani

                     —

                     3-jodi-2-propynyylibutyylikarbamaatti.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että tuote ei sisällä lueteltuja aineita pitoisuudesta riippumatta.
         ii)   Aineet, joiden käyttöä on rajoitettu

         Tuotteessa ei saa olla seuraavia aineita ilmoitettua pitoisuutta enempää:

                     —

                     2-metyyli-2H-isotiatsol-3-oni: 0,0050 painoprosenttia

                     —

                     1,2-Bentsisotiatsol-3(2H)-oni 0,0050 painoprosenttia

                     —

                     5-kloori-2-metyyli-4-isotiatsoliini-3-oni/2-metyyli-4-isotiatsoliini-3-oni: 0,0015 painoprosenttia.

               Alkuainefosforina laskettavan fosforin (P) kokonaispitoisuutta rajoitetaan seuraavasti:

                     —

                     0,20 g/pesu konetiskiaineissa

                     —

                     0,030 g/pesu huuhtelukirkasteissa.

               Niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei saa olla ≥ 0,010 painoprosenttia ainetta kohden.

            Arviointi ja todentaminen: Hakijan on toimitettava seuraavat asiakirjat:

                     a)

                     Jos käytetään isotiatsolinoneja, allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että käytettyjen isotiatsolinonien pitoisuus on asetettujen raja-arvojen mukainen tai niitä pienempi.

                     b)

                     Allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että alkuainefosforin kokonaismäärä on asetettujen raja-arvojen mukainen tai niitä pienempi. Tuotteen sisältämän fosforin kokonaismäärän laskelmien tulee olla vakuutuksen liitteenä.

                     c)

                     Allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai asiakirjat, joissa vahvistetaan, että niiden hajusteiden pitoisuus, joihin sovelletaan asetuksessa (EY) N:o 648/2004 säädettyä ilmoitusvaatimusta, ei ylitä asetettuja raja-arvoja.

               b)   Vaaralliset aineet

         i)   Lopputuote

         Lopputuotetta ei saa luokitella eikä merkitä akuutisti myrkylliseksi, elinkohtaisesti myrkylliseksi, hengitysteitä tai ihoa herkistäväksi, syöpää aiheuttavaksi, perimää vaurioittavaksi, lisääntymiselle vaaralliseksi tai vesiympäristölle vaaralliseksi Euroopan parlamentin ja neuvoston asetuksen (EY) N:o 1272/2008 liitteessä I olevien määritelmien ja taulukon 2 vaaraluokituksen mukaisesti.
         ii)   Sisältyvät aineet

         Sisältyvien aineiden pitoisuus lopputuotteessa ei saa olla yli 0,010:tä painoprosenttia, jos nämä ovat myrkyllisten, vesiympäristölle vaarallisten, hengitysteitä tai ihoa herkistävien, syöpää aiheuttavien, perimää vaurioittavien tai lisääntymiselle vaarallisten aineiden luokitteluperusteiden mukaisia asetuksen (EY) N:o 1272/2008 liitteen I ja taulukon 2 luettelon mukaisesti.
         Jos asetuksen (EY) N:o 1272/2008 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä.

            Taulukko 2

            Rajoitetut vaaraluokitukset ja niiden ryhmittely

                     Akuutti myrkyllisyys

                     Kategoriat 1 ja 2

                     Kategoria 3

                     H300 Tappavaa nieltynä

                     H301 Myrkyllistä nieltynä

                     H310 Tappavaa joutuessaan iholle

                     H311 Myrkyllistä joutuessaan iholle

                     H330 Tappavaa hengitettynä

                     H331 Myrkyllistä hengitettynä

                     H304 Voi olla tappavaa nieltynä ja joutuessaan hengitysteihin

                     EUH070 Myrkyllistä joutuessaan silmään

                     Elinkohtainen myrkyllisyys

                     Kategoria 1

                     Kategoria 2

                     H370 Vahingoittaa elimiä

                     H371 Saattaa vahingoittaa elimiä

                     H372 Vahingoittaa elimiä pitkäaikaisessa tai toistuvassa altistumisessa

                     H373 Saattaa vahingoittaa elimiä pitkäaikaisessa tai toistuvassa altistumisessa

                     Hengitysteiden ja ihon herkistyminen

                     Kategoria 1A/1

                     Kategoria 1 B

                     H317 Voi aiheuttaa allergisen ihoreaktion

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     Syöpää aiheuttava, perimää vaurioittava tai lisääntymiselle vaarallinen

                     Kategoriat 1A ja 1B

                     Kategoria 2

                     H340 Saattaa aiheuttaa perimävaurioita

                     H341 Epäillään aiheuttavan perimävaurioita

                     H350 Saattaa aiheuttaa syöpää

                     H351 Epäillään aiheuttavan syöpää

                     H350i Saattaa aiheuttaa syöpää hengitettynä

                     H360F Saattaa heikentää hedelmällisyyttä

                     H361f Epäillään heikentävän hedelmällisyyttä

                     H360D Voi vaurioittaa sikiötä

                     H361d Epäillään vaurioittavan sikiötä

                     H360FD Saattaa heikentää hedelmällisyyttä. Voi vaurioittaa sikiötä

                     H361fd Epäillään heikentävän hedelmällisyyttä. Epäillään vaurioittavan sikiötä

                     H360Fd Saattaa heikentää hedelmällisyyttä. Epäillään vaurioittavan sikiötä

                     H362 Saattaa aiheuttaa haittaa rintaruokinnassa oleville lapsille

                     H360Df Voi vaurioittaa sikiötä. Epäillään heikentävän hedelmällisyyttä

                     Vesiympäristölle vaarallinen

                     Kategoriat 1 ja 2

                     Kategoriat 3 ja 4

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     H410 Erittäin myrkyllistä vesieliöille, pitkäaikaisia haittavaikutuksia

                     H413 Saattaa aiheuttaa pitkäaikaisia haittavaikutuksia vesieliöille

                     H411 Myrkyllistä vesieliöille, pitkäaikaisia haittavaikutuksia

                     Vaarallista otsonikerrokselle

                     H420 Vaarallista otsonikerrokselle

               Tätä perustetta ei sovelleta asetuksen (EY) N:o 1907/2006 2 artiklan 7 kohdan a ja b alakohdan soveltamisalaan kuuluviin mainitun asetuksen liitteessä IV ja V lueteltuihin sisältyviin aineisiin, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta. Sen määrittämiseksi, sovelletaanko tätä vapautusta, hakijan on selvitettävä kaikki tuotteeseen sisältyvät aineet, joiden pitoisuus on yli 0,010 painoprosenttia.
         Taulukon 3 aineet ja seokset on vapautettu vaatimuksesta 5(b)(ii).

            Taulukko 3

            Vapautuksen saaneet aineet

                     Aine

                     Vaaralauseke

                     Pinta-aktiiviset aineet

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     Subtilisiini

                     H400 Erittäin myrkyllistä vesieliöille

                     H411 Myrkyllistä vesieliöille, pitkäaikaisia haittavaikutuksia

                     Entsyymit (*2)

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     NTA epäpuhtautena MGDA:ssa ja GLDA:ssa (*3)

                     H351 Epäillään aiheuttavan syöpää

            Arviointi ja todentaminen: Hakijan on osoitettava, että arviointiperustetta on noudatettu lopputuotteessa ja kaikissa sisältyvissä aineissa, joiden pitoisuus lopputuotteessa on yli 0,010 painoprosenttia. Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että yksikään näistä aineista ei täytä perusteita yhden tai useamman taulukossa 2 luetellun vaaralausekkeen mukaiselle luokittelulle niissä muodoissa tai fysikaalisissa olomuodoissa, joissa ne esiintyvät tuotteessa.
         Asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta hakijan asiaa koskeva vakuutus riittää.
         Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan tuotteiden sisältävän aineita, jotka täyttävät poikkeusta koskevat edellytykset.
         c)   Erityistä huolta aiheuttavat aineet

         Lopputuote ei saa sisältää aineita, jotka on tunnistettu asetuksen (EY) N:o 1907/2006 59 artiklan 1 kohdassa kuvatun menettelyn mukaisesti erityistä huolta aiheuttavien aineiden luetteloon kuuluviksi aineiksi.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että tuotteet eivät sisällä mitään luetteloon kuuluvia aineita.
         Hakijan on viitattava viimeisimpään hakemuksen jättöajankohtana julkaistuun erityistä huolta aiheuttavien aineiden luetteloon.
         d)   Hajusteet

         Kaikki valmistuksessa käytettävät aineet, joita lisätään tuotteeseen hajusteina, on valmistettava ja niitä on käsiteltävä Kansainvälisen hajusteliiton (IFRA) käytännesääntöjen (5) mukaisesti. Valmistajan on noudatettava IFRAn suosituksia, jotka koskevat aineiden käyttökieltoa, käytön rajoittamista ja erityisiä puhtausvaatimuksia.

            Arviointi ja todentaminen: Toimittajan tai tarvittaessa hajusteiden valmistajan on toimitettava allekirjoitettu vakuutus tämän arviointiperusteen noudattamisesta.
         e)   Säilöntäaineet

                     i)

                     Tuote saa sisältää säilöntäaineita ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia.

                     ii)

                     Tuote voi sisältää säilöntäaineita edellyttäen, että ne eivät ole biokertyviä. Säilöntäainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

                     iii)

                     Pakkauksessa tai muissa tuote-esitteissä ei saa väittää tai antaa ymmärtää, että tuotteella on mikrobeja tuhoava tai desinfioiva vaikutus.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä säilöntäaineista ja tiedot BCF- tai log Kow -arvoista. Hakijan on lisäksi toimitettava graafinen esitys pakkauksesta.
         f)   Väriaineet

         Tuotteen väriaineet eivät saa olla biokertyviä.
         Väriainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa. Mikäli väriaine on hyväksytty käytettäväksi elintarvikkeissa, ei mahdollista biokertyvyyttä tarvitse selvittää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä väriaineista ja tiedot BCF- tai log Kow -arvoista taikka asiakirjat sen varmistamiseksi, että väriaine on hyväksytty käytettäväksi elintarvikkeissa.
         g)   Entsyymit

         Ainoastaan kapseloituja (kiinteässä muodossa olevia) entsyymejä ja entsyyminesteitä/-lietteitä saa käyttää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä entsyymeistä.

            Arviointiperuste 6 – Pakkaukset

         a)   Paino-hyötysuhde (WUR)

         Tuotteen paino-hyötysuhde lasketaan ainoastaan kuluttajapakkaukselle, eikä se saa ylittää seuraavia vertailuannoksen arvoja.

                     Tuotetyyppi

                     Paino-hyötysuhde
                     (g/pesu)

                     Konetiskiaineet

                     2,4

                     Huuhtelukirkasteet

                     1,5

               Kuluttajapakkaukset, jotka on valmistettu yli 80-prosenttisesti kierrätysmateriaalista, on vapautettu tästä vaatimuksesta.

            Arviointi ja todentaminen: Hakijan on toimitettava laskelma tuotteen paino-hyötysuhteesta. Jos tuotetta myydään erilaisissa pakkauksissa (erilaisina määrinä), laskelma on toimitettava kustakin sellaisesta pakkauskoosta, jolle EU-ympäristömerkki myönnetään.
         Paino-hyötysuhde lasketaan yhtälöllä:

            WUR = Σ ((W
            i + U
            i)/(D
            i * R
            i))
         missä

                     Wi

                     :

                     kuluttajapakkauksen (i) paino (g)

                     Ui

                     :

                     kuluttajapakkauksen (i) sisältämän, muusta kuin kierrätetystä materiaalista valmistetun pakkauksen paino (g) Ui = Wi, jollei hakija pysty osoittamaan muuta

                     Di

                     :

                     kuluttajapakkaukseen (i) sisältyvien vertailuannosten määrä

                     Ri

                     :

                     uudelleentäyttöindeksi. Ri = 1 (pakkausta ei käytetä uudelleen samaan tarkoitukseen) tai Ri = 2 (jos hakija pystyy todistamaan, että pakkauskomponentti voidaan käyttää uudelleen samaan tarkoitukseen ja hakija myy täyttöpakkauksia).

               Hakijan on toimitettava arviointiperusteen noudattamista koskeva allekirjoitettu vakuutus, jossa vahvistetaan kierrätysmateriaalin pitoisuus, sekä asianmukaiset asiakirjat. Pakkausta pidetään kierrätettynä, jos pakkaukseen käytetty raaka-aine on kerätty pakkausten valmistajilta jakeluvaiheessa tai kuluttajavaiheessa.
         b)   Pakkausten kierrätettävyyden suunnittelu

         Muoviset pakkaukset on suunniteltava tehokkaan kierrätyksen helpottamiseksi siten, että vältetään epäpuhtauksia sekä yhteensopimattomia materiaaleja, joiden tiedetään estävän erottelua tai uudelleenkäsittelyä tai heikentävän kierrätettävän materiaalin laatua. Etiketissä tai vyötteessä, sulkimessa taikka mahdollisissa eristepäällysteissä ei saa olla erikseen taikka yhdistettynä taulukossa 4 lueteltuja materiaaleja tai osia. Vaatimus ei koske pumppumekanismeja (mukaan lukien suihkeissa olevia).

            Taulukko 4

            Materiaalit ja osat, joita ei saa käyttää pakkausten osissa

                     Pakkauksen osa

                     Kielletyt materiaalit ja osat (*4)

                     Etiketti tai vyöte

                                 —

                                 PS-etiketti tai -vyöte yhdessä PET-, PP- tai HDPE-pullon kanssa

                                 —

                                 PVC-etiketti tai -vyöte yhdessä PET-, PP- tai HDPE-pullon kanssa

                                 —

                                 PETG-etiketti tai -vyöte yhdessä PET-pullon kanssa

                                 —

                                 Kaikki muut vyötteen/etikettien muovimateriaalit, joiden tiheys on > 1 g/cm3 ja joita käytetään PET-pullon kanssa

                                 —

                                 Kaikki muut vyötteen/etikettien muovimateriaalit, joiden tiheys on < 1 g/cm3 ja joita käytetään PP- tai HDPE-pullon kanssa

                                 —

                                 Etiketit tai vyötteet, jotka on metalloitu tai hitsattu pakkauksen runkoon (mould labelling)

                     Suljin

                                 —

                                 PS-suljin yhdessä PET-, HDPE- tai PP-pullon kanssa

                                 —

                                 PVC-suljin yhdessä PET-, PP- tai HDPE-pullon kanssa

                                 —

                                 PETG-sulkimet tai suljinmateriaali, jonka tiheys on < 1 g/cm3, yhdessä PET-pullon kanssa

                                 —

                                 Metallista, lasista tai EVA:sta valmistetut sulkimet, joita ei saa helposti erotettua pullosta

                                 —

                                 Silikonista tehdyt sulkimet. Poikkeuksena silikonisulkimet, joiden tiheys on < 1 g/cm3, yhdessä PET-pullon kanssa, sekä silikonisulkimet, joiden tiheys on > 1 g/cm3, yhdessä PEHD- tai PP-pullon kanssa.

                                 —

                                 Metallifoliot tai -sinetit, jotka pysyvät kiinni pullossa tai sen sulkimessa sen jälkeen, kun tuote on avattu

                     Eristyspinnoitukset

                     Polyamidi, funktionaaliset polyolefiinit, metallisoidut ja valon kulkua estävät eristeet

            Arviointi ja todentaminen: Hakijan on toimitettava arviointiperusteen noudattamista koskeva allekirjoitettu vakuutus, josta käy ilmi pakkausmateriaalin, mukaan lukien säiliön, etiketin tai vyötteen, liimojen, sulkimen ja suojapäällysteen, koostumus, sekä valokuvia tai teknisiä piirroksia kuluttajapakkauksesta.

            Arviointiperuste 7 – Soveltuvuus käyttöön

         Tuotteella on oltava tyydyttävä puhdistusteho, kun käytetään valmistajan suosittelemaa matalinta lämpötilaa ja veden kovuuden mukaista annostusta IKW:n kehittämän ajantasaisen vakiotestin (6) tai ajantasaisen standardin EN 50242 / EN 60436 mukaisesti, siten kuin sitä on muutettu EU-ympäristömerkin verkkosivulla saatavilla olevissa konetiskiaineen suorituskykytestin yleisissä periaatteissa (7).

            Arviointi ja todentaminen: Hakijan on toimitettava asiakirjat, joista käy ilmi, että tuote on testattu IKW-standardissa tai yleisissä periaatteissa vahvistetuissa olosuhteissa ja että tulokset ovat osoittaneet, että tuotteen puhdistuskyky täyttää vähintään minimivaatimukset. Hakijan on lisäksi tarvittaessa toimitettava asiakirjat, jotka osoittavat tuotteen täyttävän testaus- ja kalibrointilaboratorioita koskevissa asianmukaisissa harmonisoiduissa standardeissa määritellyt laboratoriovaatimukset.
         Testauksessa voidaan käyttää vastaavaa suorituskykytestiä, jos toimivaltainen elin on arvioinut ja hyväksynyt vastaavuuden.

            Arviointiperuste 8 – Käyttäjille annettavat tiedot

         Tuotteen mukana on toimitettava asianmukaista käyttöä koskevat ohjeet, joita noudattamalla voidaan maksimoida tuotteen suorituskyky ja minimoida jätteen määrä sekä vähentää veden saastumista ja resurssien käyttöä. Ohjeet voidaan esittää tekstimuodossa, kuvina tai symboleina, ja niihin on sisällyttävä seuraavat tiedot:
         a)   Annosteluohjeet

         Hakijan on toteuttava sopivia käytäntöjä, jotta kuluttajien olisi mahdollisimman helppo noudattaa annostelusuosituksia, asettamalla saataville annosteluohjeet ja sopiva annostelujärjestelmä (esim. korkki).
         Annosteluohjeiden on sisällettävä tietoa koneen tavanomaiselle täyttömäärälle suositeltavasta annostelusta.
         b)   Pakkauksen hävittämiseen liittyvät tiedot

         Kuluttajapakkauksen on sisällettävä tietoa pakkauksen uudelleenkäytöstä, kierrätyksestä ja asianmukaisesta hävittämisestä.
         c)   Ympäristöön liittyvät tiedot

         Kuluttajapakkauksessa on oltava teksti, jossa ilmoitetaan oikean annostelun ja matalimman suositellun lämpötilan merkitys, jotta voidaan minimoida energian ja veden kulutus ja vähentää vesien saastumista.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä mallikappale etiketistä.

            Arviointiperuste 9 – EU-ympäristömerkin tiedot

         Logon olisi oltava näkyvillä ja luettavissa. EU:n ympäristömerkin rekisteröinti-/lisenssinumero on merkittävä tuotteeseen, ja sen on oltava luettavissa ja selkeästi näkyvillä.
         Hakija voi lisätä etikettiin valinnaisen tekstikentän, jossa on seuraava teksti:

                     —

                     Vähäinen vaikutus vesiympäristöön

                     —

                     Vaarallisten aineiden käyttöä rajoitettu

                     —

                     Puhdistuskyky testattu.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä mallikappale etiketistä tai graafinen esitys pakkauksesta EU-ympäristömerkkeineen.

            (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            (*1)  Merkinnällä ”ei raja-arvoa” tarkoitetaan kaikkia tarkoituksella lisättyjä aineita, sivutuotteita ja raaka-aineiden epäpuhtauksia (analyyttinen määritysraja) pitoisuudesta riippumatta.

               —
             Ei sovelleta

            (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (4)  Ainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

            (*2)  Mukaan lukien stabilointiaineet ja muut valmisteiden apuaineet.

            (*3)  NTA:n pitoisuuden näissä raaka-aineissa on oltava alle 0,2 prosenttia eikä lopputuotteen yhteenlaskettu NTA:n kokonaispitoisuus saa ylittää 0,10:tä prosenttia.

            (5)  Saatavilla IFRAn verkkosivulla osoitteessa: http://www.ifraorg.org

            (*4)  EVA – etyleenivinyyliasetaatti, HDPE – HD-polyetyleeni, PET – polyetyleenitereftalaatti, PETG – glykoli-modifioitu polyetyleenitereftalaatti, PP – polypropeeni, PS – polystyreeni, PVC – polyvinyylikloridi

            (6)  Saatavilla seuraavassa osoitteessa: http://www.ikw.org/fileadmin/content/downloads/Haushaltspflege/HP_DishwasherA_B_e.pdf

            (7)  [Lisätään EU-ympäristömerkin URL-osoitteen protokolla myöhemmin – tällä hetkellä kaikki ehdotetut protokolla-asiakirjat löytyvät teknisestä selvityksestä.]


Avis juridique important

|

32000D0635

2000/635/EY: Neuvoston päätös, tehty 9 päivänä lokakuuta 2000, alueiden komitean ranskalaisen jäsenen nimeämisestä

Virallinen lehti nro L 269 , 21/10/2000 s. 0048 - 0048

Neuvoston päätös,tehty 9 päivänä lokakuuta 2000,alueiden komitean ranskalaisen jäsenen nimeämisestä(2000/635/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut jäsenen paikka Dominique VLASTOn erottua, mikä on annettu neuvostolle tiedoksi 24 päivänä helmikuuta 2000,ottaa huomioon Ranskan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Jean-Pierre TESSEIRE alueiden komitean jäseneksi Dominique VLASTOn tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Luxemburgissa 9 päivänä lokakuuta 2000.Neuvoston puolestaPuheenjohtajaH. Védrine(1) EYVL L 28, 4.2.1998, s. 19.


title: Euroopan unionin solidaarisuusrahaston varojen käyttöönotto Euroopan parlamentin päätöslauselma 11. maaliskuuta 2009 ehdotuksesta Euroopan parlamentin ja neuvoston päätökseksi Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla (KOM(2009)0023 – C6-0040/2009 – 2009/2007(ACI))#LIITE

text:
               1.4.2010

               FI

               Euroopan unionin virallinen lehti

               CE 87/334

         Keskiviikko 11. maaliskuuta 2009Euroopan unionin solidaarisuusrahaston varojen käyttöönotto
   P6_TA(2009)0103
   Euroopan parlamentin päätöslauselma 11. maaliskuuta 2009 ehdotuksesta Euroopan parlamentin ja neuvoston päätökseksi Euroopan unionin solidaarisuusrahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla (KOM(2009)0023 – C6-0040/2009 – 2009/2007(ACI))
   2010/C 87 E/51

      Euroopan parlamentti, joka

   ottaa huomioon komission ehdotuksen Euroopan parlamentille ja neuvostolle (KOM(2009)0023 – C6-0040/2009),
   ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
   ottaa huomioon Euroopan unionin solidaarisuusrahaston perustamisesta 11. marraskuuta 2002 annetun neuvoston asetuksen (EY) N:o 2012/2002 (2),
   ottaa huomioon Euroopan parlamentin, neuvoston ja komission yhteisen julkilausuman, joka hyväksyttiin solidaarisuusrahastoa käsittelevässä, 17. heinäkuuta 2008 pidetyssä neuvottelumenettelyn kokouksessa,
   ottaa huomioon budjettivaliokunnan mietinnön sekä aluekehitysvaliokunnan lausunnon (A6-0106/2009),

               1.

               hyväksyy tämän päätöslauselman liitteenä olevan päätöksen;

               2.

               kehottaa puhemiestä allekirjoittamaan päätöksen neuvoston puheenjohtajan kanssa ja huolehtimaan sen julkaisemisesta Euroopan unionin virallisessa lehdessä;

               3.

               kehottaa puhemiestä välittämään tämän päätöslauselman liitteineen neuvostolle ja komissiolle.

      (1)  EUVL C 139, 14.6.2006, s. 1.

      (2)  EYVL L 311, 14.11.2002, s. 3.

      Keskiviikko 11. maaliskuuta 2009LIITE

         EUROOPAN PARLAMENTIN JA NEUVOSTON PÄÄTÖS
         tehty 11 päivänä maaliskuuta 2009
         Euroopan unionin solidaarisuusrahaston rahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 26 kohdan nojalla
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 26 kohdan,
         ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2) ja erityisesti sen 4 artiklan 3 kohdan,
         ottavat huomioon komission ehdotuksen,
         sekä katsovat seuraavaa:

                     (1)

                     Euroopan unioni on perustanut Euroopan unionin solidaarisuusrahaston (jäljempänä ”rahasto”) osoittaakseen solidaarisuutta katastrofialueiden väestöä kohtaan.

                     (2)

                     Toukokuun 17 päivänä 2006 tehdyn toimielinten sopimuksen perusteella rahaston varoja voidaan ottaa käyttöön enintään miljardi euroa vuodessa.

                     (3)

                     Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön.

                     (4)

                     Romania on esittänyt rahaston käyttöönottamiseksi hakemuksen, joka koskee tulvakatastrofia. Komissio katsoo, että hakemus täyttää asetuksen (EY) N:o 2012/2002 2 artiklassa säädetyt edellytykset, ja ehdottaa valtuuksien antamista vastaavien määrärahojen käyttöön ottamiseksi,

               OVAT PÄÄTTÄNEET SEURAAVAA:
         1 artikla
         Euroopan unionin yleiseen talousarvioon varainhoitovuodeksi 2009 otetaan käyttöön Euroopan unionin solidaarisuusrahaston varoja 11 785 377 euroa maksusitoumus- ja maksumäärärahoina.
         2 artikla
         Tämä päätös julkaistaan Euroopan unionin virallisessa lehdessä.

            Tehty Strasburgissa 11 päivänä maaliskuuta 2009.

                  Euroopan parlamentin puolesta

                  Puheenjohtaja

                  Neuvoston puolesta

                  Puheenjohtaja

         (1)  EUVL C 139, 14.6.2006, s. 1.

         (2)  EYVL L 311, 14.11.2002, s. 3.